466 
var tilberedt paa den ovenfor anførte Maade*), blandedes 
0,98 Gram med fire Gange saa megen reen Kiselsyre (fra 
Fluskiselsyrens Fremstilling) og sexten Gange saa meget reent 
kulsuurt Kali-Natron, i et Forhold altsaa som (1:4): 3^, og 
ophededes i en rummelig Platindigel over en Viinaandlampe 
med dobbelt Væge og det Plattner’ske Blæseapparat. Blan¬ 
dingen var i den første Deel af Smeltningen meget seig og 
skummede derfor stærkt op, men da Kulsyreudviklingen aftog, 
og Massen syntes paa god Vei til klar Smeltning, blev den 
ligesom grynet i den nederste Deel af Diglen, medens den 
foroven, hvor Ileden dog var mindre, holdt sig fuldkomment 
klar og giennemsigtig, i det Hele ikke uliig en halvfrossen 
Olie. Ved den Varme, som Lampen kunde give, forandrede 
Diglens Indhold ikke videre sit Udseende, og efter tre Qvar- 
teers Ophedning blev Diglen overladt til rolig Afkøling. Ved 
Behandling med Vand gav den smeltede Blanding, som løs¬ 
nede sig let fra Diglen, det sandagtige Pulver uden mindste 
Indblanding af noget fyldigt Bundfald. Det veiede efter Vask- 
ning og Tørring ved 100° 2,824 Gram, og fandtes ved 
Undersøgelse af en Prøve kun at indeholde et yderst svagt 
Spor af Phosphorsyre, men iøvrigt Kiselsyre, Kalk, Kali og 
Natron. Vandet, som havde tient til Udludningen, indeholdt 
her ligesom ellers meget kiselsuurt Alkali foruden kulsuurt 
og phosphorsuurt Alkali, og gav ved Opvarmning et rigeligt 
Bundfald, som indeholdt Kiselsyre, Phosphorsyre og Kalk. 
Ved den qvantitative Analyse af den erholdte Forbin¬ 
delse fulgtes den sædvanlige Fremgangsmaade for Analysen 
af Silicater, som lade sig decomponere ved Saltsyre. Efterat 
*) En Analyse af denne phosphorsure Kalk, tørret ved omtrent 100°, 
gav 14,3 pCt. Vand og 46,6 pCt. Kalk, eller 3CaO-|-P0 5 -f- henved 
3 Æqv. Vand. Efter Beregningen kræver 85,7 vandfri phosphorsuur 
Kalk af den anførte Formel 46,45 Kalk. 
